Parc naziunal svizzer

Il Parc naziunal svizzer edescha ina nova broschuretta d'informaziun e fa quai en duas versiuns, ina en rumantsch, talian e franzos e la secunda cun il medem cuntegn en rumantsch, tudestg ed englais. Quest resguard dal rumantsch sco linguatg da la regiun è legraivel. Era en “LA CRATSCHLA”, la nova revista scientifica dal Parc naziunal, han ins dà al rumantsch ina buna posiziun. Singuls artitgels cumparan en rumantsch ed als artitgels en auters linguatgs suonda ina curta resumaziun rumantscha.

[Pagina rumantscha]